### Beslutning

Anbefales.

### Sagsfremstilling

## Resume og sagens baggrund

På investeringsoversigten for 2024 er der afsat et rådighedsbeløb på i alt 0,18 mio. kr. til etablering af en DBBF-godkendt basket-bane i Kalundborg Hallerne. Der skal træffes beslutning om at give en anlægsbevilling på det samlede rådighedsbeløb.

## Indstillinger

Direktøren indstiller, at der gives en anlægsbevilling på i alt 0,18 mio. kr. finansieret af rådighedsbeløbet til etablering af en DBBF-godkendt basket-bane i Kalundborg Hallerne.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

I forbindelse med budgetaftalen for 2024-2027 er det besluttet at afsætte i alt 0,18 mio. kr. til etablering af en DBBF-godkendt basket-bane i Kalundborg Hallerne, det vil sige en bane, der er godkendt af Danmarks Basketball-Forbund.

En DBBF-godkendt basket-bane vil betyde, at der fremadrettet kan afholdes stævner i Kalundborg Hallerne. Dette har været efterspurgt længe og er et stort ønske fra [adresse].

## Økonomiske konsekvenser

På investeringsoversigten for 2024 er der afsat et rådighedsbeløb på i alt 0,18 mio. kr. til etablering af en DBBF-godkendt basket-bane i Kalundborg Hallerne.

Restrådighedsbeløbet vil herefter udgøre 0 kr.

[adresse] bemærkninger er indarbejdet i sagen.